El Botànic defensa "estratègies" per a la sostenibilitat turística i contra la precarietat i intrusisme | Valencia Extra\nEl Botànic defensa "estratègies" per a la sostenibilitat turística i contra la precarietat i intrusisme\n13/09/2018 - Europa Press\nPSPV, Compromís i Podemos han pactat una proposta de resolució sobre turisme, que serà votada aquest dijous a la vesprada en les Corts, en la qual tal com estableix la Llei de Turisme, Oci i Hospitalitat es parla d’engegar “estratègies que garantisquen la sostenibilitat turística i permeten que tan residents com a visitants com a agents turístics puguen contribuir” a la millora dels serveis i infraestructures, la lluita contra l’intrusisme o contra la precarietat laboral.\nAixí consta en el text consensuat pels tres grups del Botànic arran d’una proposta en el Debat de Política General que té lloc en el parlament valencià de Podemos, el diputat del qual David Torres ha defensat en la seua intervenció l’establiment d’una taxa turística -que no figura com a tal en la iniciativa- perquè els visitants puguen contribuir “a millorar serveis, infraestructures i lluitar contra la precarietat”.\nLa iniciativa també proposa implementar un pla contra l’explotació laboral en l’hostaleria, comerç i serveis, o replantejar la concessió d’ajudes en matèria turística perquè es concedisquen en règim de concurrència competitiva perquè entre els criteris de valoració es tinguen en compte els principis de dignitat, seguretat i drets laborals.\nAixí mateix, s’advoca per impulsar la inspecció turística per a “lluitar de manera efectiva contra l’intrusisme i els allotjaments il·legals”. “Volem que es parle d’ocupació, de com millorar la convivència en els barris contra la degradació i la pèrdua de residents”, ha indicat Torres, per a qui també cal donar sostenibilitat al turisme i “millorar la Comunitat” gràcies a ell.\nPSPV i Compromís també han arribat a un acord sobre una proposta de Ciutadans per a demanar al Consell l’impuls dels programes d’intel·ligència turística i la formació d’empresaris i treballadors.\nCRÍTIQUES DEL PP Al FORMAT\nAquestes han sigut algunes de les propostes amb les quals ha començat la segona sessió del Debat de Política General, que ha obert la portaveu adjunta del PP, Eva Ortiz, criticant el nou format amb limitació en el nombre de propostes, que considera cerca “emmordassar i silenciar al PP”.\nNo obstant això, ha indicat que “no callaran” al seu grup i ha presentat una de les seues iniciatives, composta per propostes en matèria educativa (districte únic, llibertat d’elecció de centre per part de les famílies), sanitària (aposta per les concessions, blindatge per llei de terminis màxims per a les llistes d’espera) o reducció de l’IRPF i eliminació dels impostos de successions i patrimoni.\n“Després de tres anys de Titànic no tenen res a oferir als ciutadans d’aquesta comunitat”, ha dit Ortiz, que ha agregat que amb el PP en la Generalitat “tornarà l’orgull de sentir-se valencians i espanyols, tornarà la llibertat” després del “sectarisme” del Botànic.\nMireia Mollà (Compromís) ha criticat aquesta “proposta popurrí” del PP i ha criticat que “se situen al costat de l’extrema dreta, de les persones que confronten mitjançant l’odi”, la qual cosa “és perillós”, ha advertit.\nEva Ortiz ha criticat aquestes acusacions quan hi ha membres d’aqueixa bancada, ha dit, “que defensen a senyors que estan en la presó per incomplir la llei”, que “és per a tots i la presó per a tot el que no la compleix”.\nOltra destaca la importància de la formació dels professionals de la infància per a donar resposta als nous reptes després de la pandèmia


Guia de participació – Ecotopia Biketour\nHome Ecotopia Biketour Guia de participació\nCom que tots tenim diferents visions de la vida i diferents personalitats, des de Ecotopia Biketour hem definit un conjunt de valors bàsics, que ens ajudaran a crear expectacions similars per a aquest projecte. Estem sempre oberts a noves propostes, idees i a que pogueu compartir diferents punts de vista, tingueu en compte que aquí es resumeixen els valors bàsics del Biketour.\nEl Biketour és una comunitat no-jeràrquica, i per tant hi ha una responsabilitat col·lectiva per fer complir aquest principi. La presa de decisions i la resolució de problemes es resolen per consens. Molts dels participants que s’uneixen al Biketour no estan acostumats a treballar i viure d’aquesta manera, per tant tingueu en compte que tot funciona millor si ens concentrem en la discussió i entre totes i tots fem propostes constructives per resoldre els problemes concrets. Intentem mantenir un equilibri entre treballar eficientment com a grup i al mateix temps respectar les llibertats i preferències personals de cadascú.\nEcotopia Biketour és un projecte autogestionat. Es prepara per un grup obert d’antics participants i qualsevol persona que vulgui ajudar. Durant el viatge, no es diferencien participants de organitzadors, els organitzadors comparteixen totes les eines amb els participants de tal manera que tothom sap com fer que el Biketour avanci. Tothom és benvingut per ajudar a organitzar el Biketour. Tu també pots, implica’t!\n>Com es prepara >implica’t\nDurant el viatge totes les tasques es realitzen en grup i voluntàriament. Tothom pot escollir quan/si portar un trailer amb el material comú, guardar els diners comuns, cuinar o fer qualsevol altre tasca comunitària.\n>Llista de torns\nL’Ecotopia Biketour és plurilingüe. És de responsabilitat col·lectiva estar segurs que tothom entén i es fa entendre. En la mesura del possible s’utilitzen diferents llengües en els cercles (reunions regulars). Fins ara, l’anglès ha sigut l’idioma dominant del Biketour, però encoratgem la comunicació plurilingüe per tal d’incloure aquells/es que no es senten còmodes comunicant-se en anglès.\nAl Biketour es pretén crear un ambient no-discriminatori, on no es tolera cap mena de discriminació per gènere, orientació sexual, classe, origen, habilitats o religió. El Biketour, com a tot arreu, no és un lloc lliure de discriminacions, però hauria de ser un lloc on la discriminació es discuteix i es combat de manera constructiva. Animem als participants a escoltar i aprendre els uns dels altres. Tot i que tothom és benvingut a unir-se al Biketour, no és obert a persones que mostren un comportament opressiu persistent. El Biketour es compromet a recolzar i promoure la seguretat dels participants de tot tipus d’opressió i discriminació.\nLa privacitat s’ha de respectar: tant la privacitat dels altres participants com la dels projectes i grups que visitem. S’ha d’aclarir des del principi si tothom està d’acord en què es facin fotos i vídeos, i no es permet penjar vídeos ni fotos a internet sense el consentiment explícit de les persones fotografiades.\nCom que el grup sovint és molt divers, s’ha de tenir en compte les experiències i orígens de tothom així com el respectiu nivell d’activisme, tot plegat influencia els valors de cadascú. Tots estem treballant per tal de trobar quins són els valors que fan funcionar millor el Biketour i la societat en general. La gent té personalitats molt complexes, encara que algú estigui en desacord en una cosa molt important per a tu, és possible que aquesta persona tingui altres habilitats per compartir o quelcom inspirador i positiu.\nEl Biketour té com a objectiu donar eines per tal de dur a terme una educació no-formal. Aquí també s’anima a tothom a participar activament en aquest procés. Si creus que pots fer algun taller, compartir les teves habilitats o coneixements sobre un tema en concret, estàs més que convidat a posar-ho en pràctica!\nTohom ha de ser capaç de seguir el Biketour, per tant duem a terme “l’Ecotopia style”, que constisteix en fer poques distàncies perquè tothom pugui seguir al seu ritme, a més cada dia, hi ha gent encarregada de sortir una mica abans de la resta i marcar el camí. Ens ajudem els uns als altres per preparar i arreglar les bicis.\nEstem totalment en contra de l’actual sistema econòmic i a favor d’alternatives que s’adaptin als nostres valors. Volem que la participació sigui inclusiva, també pel que fa a l’economia del Biketour. Per aquesta raó els diners són recol·lectats anònimament i hi ha una donació voluntària d’uns 3-5 euros per dia (o equivalent amb altres monedes). Aquesta donació és totalment voluntària i la gent que pugui donar menys o no pugui donar res, també són benvinguts a unir-se al tour. La mitjana de despeses del Biketour per dia són difícils de calcular, les situacions econòmiques canvien cada any i passem per països amb nivells de vida molt diferents, si la donació s’ha de corregir durant la ruta; es decidirà per consens amb els participants del tour.\nLa desigualtat econòmica també afecta als participants del Biketour, sobretot alhora d’arribar o marxar del Biketour. Per aquesta raó existeixen diferents mecanismes de retornar els diners gastats en el viatge sempre que sigui possible.\nEcotopia Biketour és una comunitat activista, DIY (do it yourself) i sense ànim de lucre, organitzada exclusivament per voluntaris. Tots els diners recol·lectats són destinats a cobrir costos durant el tour i per la preparació de les properes edicions.\nEcotopia Biketour és un projecte que promou la sostenibilitat. Viatgem en bici per tal de causar el menor impacte ambiental. Promovem activament el nostre estil de vida tot actualitzant el nostre blog, fent presentacions, distribuint fulletons, fent entrevistes pels mitjans de comunicació locals i intentem inspirar la gent que ens trobem en el nostre camí. També participem en accions organitzades per gent local i estem sempre oberts per planejar i realitzar accions que surtin de nosaltres mateixes.\nIntentem “reduir, reutilitzar i reciclar” les nostres deixalles al màxim possible, per exemple no utilitzant bosses de plàstic quan anem a comprar, comprar menjar que no estigui envasat, o enllaunat. Volem deixar les mínimes restes possibles pels futurs arqueòlegs. Quasi tot el que utilitzem es pot trobar als contenidors o comprar de segona mà. Evitar comprar és sempre la millor opció. (els nostres fogons/estufa fets a mà són un bon exemple de tot això)\nTot el menjar comunitari del Biketour és vegà, aixì és adient per a la majoria de participants i també visualitza la nostra consciència i ètica ambiental pel que fa al consum d’aliments. Per descomptat els participants que opten per altres opcions no-veganes (carn, làctics…)també són benvinguts, però s’ha de tenir en compte que no es compraran aliments no-vegans amb els diners comuns.\nEn el cas que no trobem menjar suficient a la brossa, intentem afavorir les granges locals i els petits negocis, ja que les granges industrials i les cadenes de supermercat provoquen molts problemes socials i ambientals. Si us plau, compreu menjar en botigues petites o directament al productor!\nIntentem utilitzar programaris oberts i lliures per evitar que les grans corporacions i governs facin un mal ús de les nostres dades.\nUnir-se al Biketour\nT’animem a que evitis volar en avió per unir-te al Biketour. Tot i que és el mitjà de transport que produeix un major impacte al medi ambient, els avions s’estan fent més i més populars. Intentarem donar-te la informació sobre mitjans de transport alternatius per arribar i marxar del tour. Tot i així sempre seràs benvingut encara que hagis de volar per arribar on som!\n>un avió menys >com arribar-hi\nEn grups grans la gent necessita temps per conèixer-se les unes a les altres i la incorporació de nous participants també requereix temps per acomodar-se al grup i aprendre de l’autogestió que compartim entre nosaltres. Per tant, seria ideal si cada participant pogués estar un mínim de 1-2 setmanes amb nosaltres per tal d’esdevenir un membre actiu i responsable.\nAquest guió ha evolucionat gràcies als 27 anys d’experiència i als milers de participants que s’han unit en aquest projecte. Sempre estem oberts, però a noves idees i suggerències per tal de millorar aquests principis; per tal de fer que aquesta experiència reflecteixi els valors socials i polítics que compartim.


Atenció: detectats nous problemes de recepció de la televisió a Premià de Dalt — Ajuntament de Premià de Dalt\nAtenció: detectats nous problemes de recepció de la televisió a Premià de Dalt\nAtenció: detectats nous problemes de recepció de la televisió a Premià de Dalt Interferències entre el senyal de TDT i el servei mòbil 4G al municipi http://www.premiadedalt.cat/news/atencio-detectats-nous-problemes-de-recepcio-de-la http://www.premiadedalt.cat/@@site-logo/logo.png\nInterferències entre el senyal de TDT i el servei mòbil 4G al municipi\nProblemes recepció TDT\nDes de fa uns dies els habitatges de Premià de Dalt pateixen problemes en la recepció del senyal de la TDT, un problema que els impedeix veure correctament els diferents canals de televisió. En els darrers dies han estat diverses les persones veïnes del poble que s’han posat en contacte amb l’ajuntament per a informar que la imatge de televisió és defectuosa, es congela i arriba a un punt que deixa de veure’s. Aquests problemes de recepció passen amb tots els canals TDT.\nLa posada en marxa de la nova tecnologia, 4G, que permet gaudir de serveis de dades mòbils d’alta velocitat, millora la cobertura a l’interior dels edificis i amplia l’extensió geogràfica, és la causant d’afectacions en la recepció de la televisió. Des de l’Ajuntament ens hem posat en contacte amb “Llega800”, l’entitat encarregada de compatibilitzar aquest servei 4G amb la TDT a la banda de 800MHz, per a solucionar aquests problemes de recepció el més aviat possible.\nTrucar al telèfon d’atenció gratuïta 900 833 999 O bé al telèfon 93 741 40 50 i obrir una incidència per adaptar l’antena de l’edifici i acabar amb les afectacions. L'entitat comprovarà si la ubicació de casa vostra es troba afectada, i en cas afirmatiu, en 48h passaran a revisar el problema de manera gratuïta.Totes les actuacions tècniques necessàries són gratuïtes pels veïns.\nCom es garanteix el correcte senyal de TV?\n“Llega800” adapta de forma grauïta l’antena de l’edifici per tal d’acabar i/o evitar possibles incidències. En la majoria dels casos, l’actuació consisteix a col•locar un filtre en la instal•lació de recepció de televisió (antena).\nTríptic incidències recepció TDT per desplegament 4G\nMida: 652,62 kB


L’alcalde de Torredembarra: ‘Diversos funcionaris m’havien demanat per escrit treballar avui’ | Tots21 | Notícies de Tarragona, Reus, Tarragonés i Baix Camp\nL’alcalde de Torredembarra: ‘Diversos funcionaris m’havien demanat per escrit treballar avui’\nL’alcalde de Torredembarra, Eduard Rovira, i els regidors del seu partit (ERC) i d’Alternativa Baix Gaià (ABG) han obert l’Ajuntament torrenc en el Dia de la Constitució per atendre consultes ciutadanes de les 10 del matí a la 1 del migdia. Rovira reconeix que la jornada de treball ha estat tranquil·la i que ha tingut un caràcter eminentment «simbòlic» i que, més que per resoldre dubtes, els ciutadans que s’hi han acostat ho han fet «per testimoniar-nos el seu suport».\nDiversos funcionaris també haurien treballat avui al consistori torrenc, de no ser per la negativa de l’alcalde. «Per respecte als seus drets legals i per evitar-los represàlies, he hagut de rebutjar la demanda de dos funcionaris per separat, i de diversos membres d’un departament, que havien demanat per escrit poder treballar avui», assegura Rovira.\n«La Constitució va donar el seu servei, però ara s’utilitza per justificar involucions»\nEl rebuig de Rovira i l’equip de govern torrenc és «un pas més» per aconseguir l’estat propi i se sustenta en què, al seu parer, els anys i la politització han pervertit la intenció inicial de la carta magna: «En un moment donat la Constitució va donar un bon servei, però ara s’instrumentalitza per justificar involucions. S’aprofita el text legal per retallar drets i blindar que poguem accedir a coses que ja s’havien aconseguit. Crec que es fa servir per encabir coses per les quals no havia estat concebuda, i es fan interpretacions del text que perden de vista les intencions originals.»\nEls regidors d’ERC de Tarragona se sumen a la crida de l’AMI\nEls regidors d’ERC-MES-MDC a Tarragona en la jornada de treball d’avui. Foto: Cedida\nCom els de Torredembarra, els regidors del grup municipal d’ERC-MES-MDC a Tarragona s’han sumat també a la crida de l’Associació de Municipis per la Independència (AMI), que demanava als càrrecs electes dels ajuntaments catalans treballar durant la jornada d’avui.\nSegons l’AMI, electes d’almenys 350 ajuntaments catalans han treballat aquest dimarts, 6 de desembre, per denunciar una constitució Espanyola que «s’utilitza políticament en contra de Catalunya, una vegada i una altra». Reunions dels equips de govern, trobades amb entitats i ciutadans, accions solidàries a benefici d’iniciatives com la Marató de TV3 o de la lluita contra la pobresa energètica o el manteniment de mobiliari urbà han estat les accions que electes catalans han fet per denunciar com «el text constitucional acaba essent utilitzat com a Codi Penal» En els diferents actes s’ha llegit un manifest elaborat per l’AMI en motiu d’aquesta jornada.\nLa presidenta de l’AMI, Neus Lloveras, valorava molt satisfactòriament aquesta jornada de denúncia «en positiu». La presidenta de l’entitat que agrupa als municipis independentistes destacava el fet que la xifra és aproximada però que el número final podria seria «molt superior», ja que l’AMI només ha recollit dades d’Ajuntaments adherits.\n24/02/2017 El PSC dona quatre dies a Suñé per fer ‘un gest que estabilitzi el govern’ de Torredembarra


Hisenda dobla la previsió inicial de 29.246 milions i calcula que pot arribar a pagar-ne 59.000\nA L'ESPERA DEL BCE 01. El govern del PP espera que es freni l'escalada del preu del deute. 02. Draghi pot activar la compra de bons.\nMadridL'Estat duplica el que preveu gastar en interessos del deute. Tot dependrà de l'evolució dels mercats. Per la seva banda, el BCE estudia limitar el tipus d'interès que paguen certs països comprant bons.\nAl març l'executiu de Mariano Rajoy va anunciar que els pressupostos de l'Estat destinaven 29.246 milions d'euros al pagament d'interessos el 2012 -de manera que es convertien en la despesa més gran dels comptes públics- basant-se en el pronòstic que el deute a deu anys tindria un tipus d'interès mitjà del 5,4%.\nQuatre mesos després el govern ha rectificat i ha apujat la seva estimació en un punt, fins a un tipus del 6,4%, segons el pla pressupostari que acaba d'enviar a la Comissió Europea. Fins ara només se sabia que l'Estat havia incrementat en 9.114 milions la seva previsió de despesa en interessos per al 2013. És a dir, que gastaria un total de 38.360 milions. Fonts d'Hisenda han explicat a l'ARA que aquests 9.114 milions de sobrecost tenen com a referència les tres dècimes d'augment de la rendibilitat prevista per al 2013 (del 4,7% al 5%). Això significa que l'ampliació en un punt (del 5,4% al 6,4%) del tipus d'aquest any podria arribar a costar a l'Estat uns 30.000 milions addicionals.\nCrisi financera crisi del deute Mariano Rajoy Cristóbal Montoro


Luis Enrique: "Mai he perdut energia en trobar confidents al vestidor" Luis Enrique: “Mai he perdut energia en trobar confidents al vestidor” – Món Esport\nLuis Enrique: “Mai he perdut energia en trobar confidents al vestidor”\nEl tècnic asturià ha mostrat la seva decepció amb alguns mitjans per la filtració d'un document tàctic del primer equip i ha advertit dels perills del Deportivo de la Corunya\nLuis Enrique, durant l'entrenament d'aquest divendres.\nRedacció Octubre 14, 2016 1:50 pm\nEl partit davant el Deportivo de la Corunya d’aquest dissabte preocupa al cos tècnic blaugrana, bàsicament per dos aspectes: el Barça necessita recuperar les sensacions a la Lliga amb una victòria i ha de superar una nova aturada de seleccions sense patir sotracs, com ja va succeir en el darrer període internacional amb la patacada davant l’Alabès al Camp Nou. Així ho ha manifestat el mateix entrenador, Luis Enrique Martínez, en la roda de premsa prèvia a l’enfrontament davant l’equip gallec.\nEl tècnic asturià creu que el del Depor “és un partit diferent perquè hem tingut l’equip unit durant pocs dies. No serveix d’excusa, però és una situació que condiciona. I quan has tingut un resultat com el de l’Alabès, fa que plantegis el partit amb més èmfasi. És un partit d’alta tensió i és fàcil que es compliqui”.\nD’altra banda, Luis Enrique ha volgut explicar els motius de la seva decepció amb certs mitjans de comunicació per les filtracions produïdes en els darrers mesos, tot i que ha volgut deixar clar la seva postura envers els possibles ‘talps’ dins el vestidor: “Tot això comença amb una badada que vam tenir en el partit d’Alemanya, en el qual ens va caure un full d’aspectes tàctics que es va veure reflectit en un mitjà. Més enllà de la badada, porto quinze anys de jugador i vuit d’entrenador i mai he perdut energia en confidents de dins els vestidors. Per desgràcia, és una cosa que passa a tots els equips. Seguirà passant, no ho puc controlar i no és un dels meus objectis. Ara bé, la capacitat que tenen alguns mitjans és detacable, encara que no els rebatré. Cadascú es pot fer la pel·lícula que vulgui, i n’hi ha alguns que ho saben fer molt bé.”\nAquestes són les reflexions més destacables de l’entrenador del Barça en la roda de premsa d’aquest divendres:\n“No veig la tele, no vaig veure el programa. Respecte a Piqué no tinc massa a dir. Ell s’explica de meravella, té una gran capacitat per comunicar. S’ha explicat molt bé i pot ser qualsevol cosa al Barça. Ja és jugador, que és important, i pot ser el que vulgui, entrenador o president. El que vulgui ser, ho podrà ser, perquè és molt culer i un home molt preparat.”\nLa situació d’Aleix Vidal\n“Veig a tots els meus jugadors amb la possibilitat de ser titulars demà.”\n“Puc entendre l’interès que teniu, però no mai dono pistes. I amb això és el mateix. Hi ha jugadors amb els quals no comptava i que han acabat essent titulars. I això no significa que sigui fàcil canviar situacions, ni tot el contrari. Tinc totes les possibilitats.”\n“Em preocupa qualsevol situació que succeeixi i tingui relació directa amb els meus jugadors. Però per molt que expliqui històries, les decisions són les que són i, en molts casos, parlen per elles mateixes. Pretendre explicar-vos una pelicula que no és real no ho faré, no és el meu estil. Però és la mateixa situació que tenen tots els entrenadors de Primera Divisió.”\n“Demà parlaré amb ell i veurem, però en principi està disponible. Igual que Samuel Umtiti.”\n“Quan un jugador està lesionat, hi és en cada sessió d’entrenament i té relació directa amb els seus companys. Qualsevol baixa és important i si parlem del millor jugador de la història, ho nota qualsevol equip. Ho hem acceptat, com vam fer l’any passat, i hem intentat suplir-ho de la millor manera. Però hi és, participa de les reunions i sessions.”\n“Està disponible, com tota la resta. No m’ha comentat res, he parlat amb ell i està bé. Els que fan viatges transoceànics tenen menys temps per descansar, però està en condicions.”\nPensant en el Manchester City?\n“Només hi ha un partit, el del Deportivo. Amb la situació a la Lliga, el que volem és recuperar punts i hem de començar guanyant el Deportivo. Els jugadors coneixen la situació i pensar en un partit de la setmana que ve és un error.”\nEstigues atent a les senyals del teu cos\nPlaques solars a la coberta de la parròquia de Sant Cebrià, al barri de la Teixonera de Barcelona\nLuis Suárez celebra un gol amb el Barça.\nTuchel, durant una roda de premsa\nLa sortida dels presos polítics de Lledoners


Mentre moltes escoles veten o regulen l'ús de la joguina de moda, alguns la usen com a eina pedagògica\nDimecres, 24/05/2017 | Actualitzat el 25/05/2017 a les 20:37 CEST\nVaig estar uns dies de baixa i quan vaig tornar a treballar no m’ho podia creure: tots els meus alumnes tenien aquell aparell entre les mans, allò s’havia convertit en una plaga», explica Víctor García, un dels moltíssims professors de primària que aquests dies es veuen negres perquè els seus estudiants mantinguin l’atenció a la classe. El causant de l’epidèmia, que s’ha propagat a alta velocitat entre els escolars de 7 a 14 anys, és un aparell en forma d’aspa de tres braços, amb els extrems arrodonits, anomenat Fidget Spinner (una cosa així com un girador inquiet en anglès), que ja ha sigut prohibit a moltes escoles.\nL’única habilitat que requereix la joguineta és mantenir-la permanentment en moviment, però, malgrat la seva senzillesa, la seva popularitat s’ha disparat en poques setmanes. El seu preu, de poc més de quatre euros en qualsevol basar (encara que també hi ha qui el compra més complet i, per tant, més car), l’ha convertit en un fenomen de gran impacte a les escoles. L’abril passat, el buscador Google el va registrar com una de les tendències del mes i, a principis de maig, la plataforma Amazon va situar quatre versions d’aquesta petita ruleta entre els 20 productes més venuts a tot el món.\nMODA PASSATGERA/ Fins i tot algunes publicacions li han dedicat articles de gran format, malgrat reconèixer que pot ser una moda passatgera, com ho va ser també a principis d’aquest curs el repte de l’ampolla d’aigua. «La diferència és que, així com l’ampolla era un joc que es practicava al carrer o durant l’hora del pati, aquest aparell se’ns ha colat dins de l’aula», lamenta una professora, que ja ha hagut de requisar uns quants spinners entre els seus alumnes.\nORIGEN TERAPÈUTIC / «No deixa de ser una joguina més, però se li ha donat certa transcendència perquè se suposa que té un origen terapèutic», reflexiona Amalia Gordóvil, professora de Psicologia a la Universitat Oberta de Catalunya (UOC) i membre del Centre GRAT, especialitzat en psicologia i educació. L’origen terapèutic a què es refereix aquesta experta remet a un estiu de principis dels anys 90 quan l’enginyera nord-americana Catherine Hettinger va dissenyar el Fidget Spinner amb la intenció que l’usés la seva filla, llavors afectada de miastènia greu, una malaltia autoimmune que causa fragilitat muscular. El dispositiu, inicialment pensat per desenvolupar les habilitats manuals, va ser incorporat per alguns especialistes per al tractament de la hiperactivitat, ja que es va considerar que ajudava els nens a concentrar-se millor.\nACTIVITAT PASSIVA / Però lluny d’estimular les habilitats socials i de comunicació que necessiten els menors amb aquests trastorns, aquest aparell, opina Gordóvil, «és un element que els fa repetir un moviment estereotipat, i això no és el més recomanable per a aquests nois». «Al final estem parlant d’una activitat tan passiva com moltes altres», comenta la professora de la UOC.\nEl debat pedagògic sobre l’spinner ha pres força en les últimes setmanes a Espanya amb la difusió a través de Facebook de la carta d’un professor andalús que es lamenta, a propòsit del giny, de l’escassa capacitat que tenen els joves per passar una estona sense fer res, per avorrir-se. «És cert que no saben estar sense fer res, però això també és culpa dels adults, que els posen a fer coses perquè millorin els seus resultats a l’escola o perquè estiguin ocupats», argumenta Gordóvil, que recorda que «el cervell segueix treballant encara que la persona s’estigui avorrint».\nLes escoles que prohibeixen el Fidget Spinner argumenten, la majoria, que distreu els alumnes, que és origen de discussions o, fins i tot, que alguna vegada el dispositiu (que pot sortir volant a gran velocitat si no es controla) s’ha convertit en arma llancívola entre estudiants o contra el mobiliari, ordinadors i altres materials de l’escola. També hi ha els centres que l’autoritzen només en alguns espais, com el pati, però tenen vetat que entri a classe o al menjador. «En alguns, per exemple, tenen unes caixes a l’entrada on els alumnes han de dipositar l’spinner, com es fa també a vegades amb el mòbil», explica una docent d’una d’aquestes escoles.\n«Als que em pregunten si han de deixar que aquesta joguina o qualsevol altra entri a l’aula, els responc que depèn», assenyala Amalia Gordóvil. «Depèn de la línia pedagògica de cada escola o fins i tot de cada professor», indica. Hi ha qui ha sabut capgirar la situació. «Un element de moda com aquest pot ser una oportunitat o una excusa per introduir altres formes d’aprenentatge», reflexiona la professora de la UOC.\nVa passar, per exemple, amb el Pokémon Go, que va ser la revolució de l’estiu. I ara hi està pensant Esther Suage, tutora de primer d’ESO a l’escola Escola Pia Nostra Senyora de Barcelona. Després d’haver hagut de requisar l’aparell a la classe a algun dels seus estudiants, «per evitar possibles accidents», Suage va pensar que potser podria ser una eina útil per explicar alguns conceptes de Física o per treballar en les hores de Tecnologia. «N’estem parlant amb els professors de cada especialitat, però crec que alguna cosa farem», comenta la docent, que està convençuda que, ben utilitzades, aquest tipus d’activitats «tenen un impacte molt positiu en l’aprenentatge dels alumnes».\nTemes: Joguines Mestres i professors Educació primària Innovació educativa Educació a Catalunya


Inicio > Els fenòmens de l'atenció\nL'objectiu del jove Eugeni d'Ors -conscient de les seves aptituds i delerós per fer-les valer- era aconseguir d'obrir-se pas en el món acadèmic català, gràcies a la seva habilitat d'escriure bé. Més que no pas un erudit, d'Ors volia ésser un reformador de la cultura a Catalunya d'acord amb l'ideal noucentista que ell encapçalava i que molts propalaven.\nEn aquest sentit, l'any 1909 (ja fa més d'un segle!), sota els auspicis dels Estudis Universitaris Catalans, d'Ors programà uns curs sobre dels processos psíquics que regulen l'atenció humana. Es tracta d'un curs inèdit sobre la recerca psicològica a l'inici del segle XX, i només el fet d'aportar un nou document sobre linterès català per estar al corrent de la incipient psicologia experimental europea ja en justificaria l'edició. Tanmateix, la publicació dels papers de què se serví Eugeni d'Ors per dictar les seves conferències (tot i les innegables mancances del text conservat) ens revelen la seva puixança intel·lectual.\nMalauradament, el fracàs en les oposicions per obtenir la càtedra de psicologia a la Universitat de Barcelona (que un obscur i dòcil contrincant neoescolàstic guanyà a Madrid, l'any 1914) i, no gaire més tard, les dissortades desavinences amb els polítics catalans, tot plegat truncà la carrera d'un prometedor intel·lectual català. L'exili espanyol de Xènius no és res de què puguem estar cofois els catalans.


Oix | La Garrotxa | Page 2\nEl pont d’Oix\nDescripció Aquest pont servia per travessar les aigües de la riera de la Vall del Bac. El pont és d’origen medieval tot i que molta gent l’anomena el pont romà d’Oix. Aquest pont permetia als veïns d’Escales, Talaixà, Hortmoier, Monars, Santa Bàrbara i Oix creuar la riera quan no es podien utilitzar els guals. L’any 1991 […]\nDescripció Masia actualment en ruïnes. És un gran casal de planta rectangular i teulat de dues aigües. Està formada per diferents cossos, aixecats en els segles XVIII-XIX. S’arriba al mas per un pas molt extret, a tramuntana, entre el mas i la pallissa grossa. La porta principal, feta de grans carreus tallats, té gravat a […]\nLa Torre de Talaixà\nDescripció Va ser una torre de guaita medieval, rectangular i adaptada al terreny. Actualment es troba en runes. Encara es poden veure les dovelles que formaven la porta d’entrada i els murs, fets amb grans pedres poc tallades. Situació Fotografies Bibliografia Catàleg de Bens. POUM de Montagut i Oix [consultat el novembre de 2015]\nDescripció La primera cita documental és del 1064 en la donació feta per Arsendis al monestir de Sant Pere de Camprodon d’un alou situat a la parròquia de Beget, que limitava a orient amb el camí de Sant Feliu de Monars. En aquest document és anomenada “Sancti Felicis de Monariis”. L’any 1362 la trobem amb […]\nDescripció El temple consta citat al segle XIV com a “Sancti Felicis de Rivo”. Consta que el 1314 hi va ver una visita pastoral el bisbe Guillem de Vilamarí i el 1329 el prelat Bastó de Montcada, en la qual es confirma la possessió de la parròquia i gran part de la vall de Riu […]\nDescripció El document més antic on trobem el temple anomenat és del 937 i amb el nom “Sancti Laurentii de Evo”. Es creu que fou consagrada l’any 1017. El topònim va anar evolucionant: “Evo” (1017), “Uxo” (1213) i “Uxio” (1362). L’església va conservar, fins el 1936, un retaule del segle XVI i una taula sobre […]


President Puigdemont: "Buscant paperetes han acabat perdent els papers"\nEn una entrevista en directe per TV3, el cap de l’Executiu qualifica de “barbaritat” que la Fiscalia citi els més de 700 alcaldes que col·laboraran amb el referèndum i assegura que “és una causa general que recorda pràctiques impròpies d’una democràcia”\nCarles Puigdemont fa notar que el Govern “ha superat totes les proves i obstacles” i que “ho seguirà fent fins a l’1-O”, perquè “tenim una única determinació, celebrar un referèndum d'autodeterminació”\nAvisa que a partir del 2 d’octubre “és irrenunciable atendre la crida al diàleg” que farà la mateixa nit del referèndum al president espanyol\nEl president Puigdemont amb Vicent Sanchis, durant l'entrevista. Autor: Ruben Moreno\nEl president de la Generalitat, Carles Puigdemont, ha afirmat aquesta nit que el que està fent l’Estat espanyol per impedir el referèndum de l’1 d’octubre “frega el ridícul”. “Buscant les paperetes han acabat perdent els papers”, ha assegurat, i ha deixat clar que “tot està a punt perquè l’1 d’octubre la gent pugui votar”.\nDurant una entrevista en directe per TV3, des de la Galeria Gòtica del Palau de la Generalitat, el cap de l’Executiu ha denunciat el “clima de gran hostilitat i paranoia, caçant urnes i paperetes a tort i a dret”, però ha posat en relleu que davant d’aquesta situació “la nostra obligació és que l’1-O es pugui fer el referèndum amb condicions de normalitat, que la gent pugui anar a votar i que puguem proclamar els resultats”.\nA preguntes de Vicent Sanchis, director de TV3, qui ha conduït l’entrevista, Carles Puigdemont s’ha referit a les citacions de la Fiscalia als més de 700 alcaldes que col·laboraran amb el referèndum amb la cessió de locals. El president ha qualificat aquest fet com “una barbaritat” i s’ha preguntat “a on, al món occidental o europeu algú pot pensar que detenint, en el pitjor dels casos, el 75% dels alcaldes del país està contribuint a solucionar el problema?”. “És una causa general que recorda pràctiques impròpies d’una democràcia”, ha conclòs.\nEl cap del Govern ha expressat públicament el seu agraïment als alcaldes pel seu “coratge i compromís” i ha anunciat que dissabte vinent els acompanyarà en “l’acte de dignitat” que han convocat a les 12 hores a la plaça de Sant Jaume.\nPreguntat sobre les crítiques de pressions per part d’alguns edils, el president de la Generalitat ha fet notar que “qui realment està rebent pressió són els més de 700 alcaldes que han rebut aquest recadet de la Fiscalia”. “Cap alcalde mereix aquest tracte, això sí que són pressions, les que rebem els que tenim querelles i hem de sentir cada dia aquest tipus d’amenaces”, ha reblat.\nCarles Puigdemont ha recordat també que a l’Estat “organitzar un referèndum, encara que sigui sense acord, no és delicte”, perquè es va despenalitzar l’any 2005 amb la reforma del codi penal. “És un engany i una altra maniobra de la por que fa circular l’Estat desmentin-se a si mateix però no té fonament legal ni jurídic”, ha advertit.\nEn aquesta mateixa línia, el president ha lamentat que el Govern espanyol “intenti posar portes al camp” tancant la pàgina web del referèndum, que s’ha “reobert en 30 minuts”. “Combatre una expressió pròpia del segle XXI” com és Internet amb una “legislació del segle XX i amb mètodes del segle XIX no funciona”, ha avisat, perquè “la gent troba maneres de sortejar aquests murs virtuals”. “Fins avui”, ha continuat el cap del Govern, “hem demostrat que hem superat totes les proves i obstacles, i ho seguirem fent fins a l’1 d’octubre”, perquè “tenim una única determinació, celebrar un referèndum d'autodeterminació”.\n“A partir del 2 d’octubre no hi ha dret a no dialogar”\nPel president Puigdemont, a partir del 2 d’octubre caldran nous lideratges, perquè “els actors polítics espanyols quedaran superats i inhabilitats per gestionar la nova etapa” que s’obrirà després del referèndum. “Serà irrenunciable atendre la crida al diàleg que faré la mateixa nit del referèndum”, ha avisat, perquè “el dret a dialogar no existeix”. I en aquest sentit ha denunciat “l’absoluta deixadesa de funcions” del president Rajoy, que durant tot aquest temps, ha lamentat, “ha renunciat a fer política”.\nFinalment, preguntat pel ple del Parlament que la setmana passada va aprovar la Llei del referèndum i la Llei de transitorietat jurídica, el president Puigdemont ha qualificat de deslleial” el paper dels partits de l’oposició, que van articular una “enginyeria destructiva” per atacar la institució i “buscar una mala imatge” de la Cambra. “No es mereix ningú el que va haver de passar la presidenta del Parlament”, ha afirmat. I ha reblat: “per més que hagin intentat empastifar el Parlament, avui tothom té clar de quin bàndol està la democràcia”.\nEn un altre moment de l’entrevista, el president també ha posat en relleu que el Tribunal Constitucional “ja no altera l’organització de l’1-O”, perquè la “Llei del Referèndum diu que les decisions les prendrem sobiranament”.\nFotografia de l'entrevista JPG 1,081MB


Per la salut de les abelles - Alemany - Mel, Torrons, Fruits secs, Caramels i Agredolços\nPer la salut de les abelles\nLa inexorable pèrdua de la població d’abelles, agreujada els darrers anys, pot tenir conseqüències greus en l’ecosistema, la biodiversitat i l’alimentació del futur. Les abelles es troben amenaçades per factors mediambientals, com el canvi climàtic, la utilització de pesticides, l’aparició de nous depredadors -com la vespa asiàtica-, els virus i els paràsits. En aquest escenari, l’apicultor sovint està més preocupat per atendre temes sanitaris que centrat en la producció de mel.\nAtesa la situació, millorar la salut de les abelles ha d’esdevenir un repte que ajudarà, no només a elaborar mel de més qualitat, sinó que contribuirà a la seva supervivència. De fet, diversos estudis científics d’arreu del món defensen l’ús de fongs amb aplicacions funcionals per aconseguir aquest objectiu.\nPartint d’aquesta base, des de Torrons i Mel Alemany estem investigant conjuntament amb el Centre de Ciència i Tecnologia Forestal de Catalunya (CTFC) de Solsona les possibilitats d’optimitzar l’aliment de les abelles amb fongs amb l’objectiu de millorar la seva salut. Al projecte, comptem amb la col·laboració de Josetxu Rodríguez, un apicultor que ens ha cedit les seves arnes i ha participat a la presa de mostres i investigació; i també amb la Col·laboració d’Eurecat (Centre Tecnològic de Catalunya). La recerca porta el títol de ‘Nous procediments per millorar la producció de mel i obtenció d'un producte amb valor afegit mitjançant la utilització de fongs amb aplicacions funcionals’.\nLa iniciativa està finançada pel Programa de Desenvolupament Rural (PDR) de Catalunya 2014-2020, mitjançant el fons Feader (Fons Europeu Agrícola de Desenvolupament Rural) i pel Departament d'Agricultura, Ramaderia, Pesca i Alimentació de la Generalitat de Catalunya.\nLa tasca pol·linitzadora resulta essencial per a l’agricultura i l’alimentació, ja que segons l'Organització de l'ONU per a l'Alimentació i l'Agricultura (FAO), més del 75% dels cultius que es produeixen al món depenen d'alguna forma de la pol·linització d'insectes i altres animals.\nVetllem per la salut de les abelles.


Tornem a parlar del Pont del Dimoni | El Dimoni de Santa Eugènia de Ter (Gironès)\n«El Dimoni» sobre paper, Abril de 1981HEMEROTECA: EL DIMONI\n: : Històries > El Pont del Dimoni (1357-2017), protagonista: 660 anys | 24·01·2004\nTornem a parlar del Pont del Dimoni\nJosep Yebra |\nDesprés d’un temps de silenci, es torna a parlar del vell Pont del Dimoni de Santa Eugènia de Ter, el Diari de Girona publica el dimarts 13 (bona data) de gener un article on diuen que l’Ajuntament incompleix un acord per reconstruir-lo.\nAixò ja es veia a venir. Jo vaig escriure una carta al Diari de Girona el 15 de juliol de 2000 preguntant on era el pont, fins i tot vaig dir que el millor lloc per col·locar-lo era al passeig Arqueològic, per ser més exacte allà on hi ha la passera als jardins del Dr. Figueres. Em va contestar el Sr. Jordi Creixans el 20 de juliol següent dient-me que era al Cementiri de Santa Eugènia , i jo li vaig dir que era normal que el portessin al cementiri, ja que varen matar el pont, i és allà on normalment es porten els morts.\nTambé se’n va parlar en un reportatge molt bonic del Sr. Jordi Vilamitjana amb el nom d’«El paradís perdut del Güell ».\nPerò el que m’ha fet més pena és la taula rodona de l’Ajuntament de Girona amb l’article d’en Daniel Bonaventura, on la Sra. Maria Lluïsa Faxedes diu que no cal reconstruir el pont i menys al mig d’una rotonda o jardí.\nQui ho ha dit això? Diu que no es pot inaugurar una escultura cada any, Sra. Faxedes, que estem parlant de l’any 1968 o sigui fa 38 anys segurament vostè encara no havia nascut, si fessin una escultura per any n’hi haurien a tot arreu.\nJo crec que es complirà el que em temo, qualsevol dia una màquina netejarà el cementiri i les pedres que queden (que segur que ja en falten) es perdran per sempre i amb elles un petit tros de la història de Girona que llançarem a les runes, si d’altres pobles o ciutats tinguessin un pont això segur que no ho farien i el tractarien com una herència dels avantpassats. I com va dir la Sra. Alcaldessa en un altre article al Diari de Girona, que ja ens acostumaríem a veure el fanal de la plaça de Vi i l’arbre del Pont de Pedra, també ens acostumarem a no veure mai més el Pont del Dimoni . Tothom s’acostuma a tot fins els que quedem malmesos per accidents o perdem alguna persona estimada. Per tot això, amics del Pont del Dimoni , ho tenim ben clar, i és que l’adagi ja ho diu:\nJa podeu cantar i xiular que si l´avi no vol beure… I dic l’avi perquè ningú se senti ofès. [Cartes del lector · Diari de Girona]\nJosep Yebra Gimeno és fill de Santa Eugènia de Ter


El setembre és un mes de transició. La xafogor estival comença a quedar enrere i el nostre cos es comença a preparar pel rigorós fred cerdà que no trigarà a aparèixer. I la mare Terra ho sap això, i ens comença a regalar fruits que ens ajudaran a aclimatar el cos al temps venidor.\nSi hi ha una fruita que fa estiu, amb el permís del meló i la síndria, és el préssec. És deliciós en la seva forma natural, tal com es cull de l’arbre, però avui us proposem una recepta ben llaminera amb aquest fruit!


ARCA: ARCA lamenta les primeres senyalitzacions per ubicar contenidors al Centre Històric de Palma.\n21 d’abr. 2017\nARCA lamenta les primeres senyalitzacions per ubicar contenidors al Centre Històric de Palma.\nLamentable imatge al carrer de Monti-sion.\nProvoquen un impacte negatiu pel paisatge urbà.\nARCA adverteix a EMAYA que la senyalització per a ubicar els contenidors de fems mòbils del Centre Històric no ha de provocar un impacte visual negatiu. I sembla, per desgràcia, que ho estan fent.\nÉs un absolut contrasentit fer una gran inversió per millorar l'estètica del Centre Històric retirant el contenidors de fems durant gran part del dia, i després omplir encara més de línees grogues antiestètiques la nostra ciutat.\nLes primeres línees que hem vist just davant l'església de Monti-sion ens semblen un despropòsit.\nARCA ha participat oferint idees i opinions sobre la recollida selectiva al Centre Històric i estam d'acord amb la solució adoptada. Ja amb els anteriors responsables les reunions també foren nombroses.\nFa poc varem mantenir una reunió amb els responsables de mobilitat de l'Ajuntament de Palma per mostrar el mal estètic que les seves senyalitzacions tan pintant en terra com de senyalització vertical produeixen al Centre Històric. No ha produït cap resultat positiu i ara, aquesta nova agressió a l'estètica ens preocupa.\nVoldriem una solució que aporti en positiu i no en negatiu.\nARCA demana que aquestes noves senyalitzacions d'EMAYA es pensin molt bé i que s'opti per qualque solució que aporti en positiu a l'entorn i no en negatiu.\n► de juny 2022 (7)\n▼ d’abr. 2017 (13)\nLa premsa alemanya dedica un reportatge a l'exposi...\nInaugurada l'exposició Bennazar Palma\nPresentació de l'exposició Bennazar Palma.\nRecorregut emb ARCA't: “Mites i veritats dels jueu...\nARCA lamenta les primeres senyalitzacions per ubic...\nInauguració exposició Bennazar Palma\nARCA considera totalment irrespetuosa la construcc...\nRecorregut embARCA't: “Mites i veritats dels jueus...\nRecorregut embARCA't: "Els comerços emblemàtics de...\nARCA va brindar per Francisco Roca i Simó i la sev...\nPresentació llibre: “Gaspar Bennazar Moner. S'Arqu...


MIL DeMONIoS: Joan Perucho era falangista?\nPublicat per Lluís Bosch a 20:46\nAlberich 12 de novembre de 2010, a les 9:14\nLa gran quantitat d’informació que ens lliures amb aquestes entregues és d’agrair.\nHe trobat una cosa que no m’acaba de quadrar: diu que quan la guerra va anar va Menorca a recuperar els canons i que s’hi va rodar els Canons de Navarone i va fer d’extra...El film és del 1961 i en JP tenia 41 anys i ja havia publicat les “Històries naturals”...(?) No el veig fent d’extra a una pel•lícula americana de gran pressupost.\nmaite mas 12 de novembre de 2010, a les 12:41\nEm sobta molt segons quins comentaris fa Perucho a les entrevistes que reprodueixes. Els que fan referència als immigrants i a la lloança reproductiva de la dona. Per les respostes, semblaria més aviat que l'entrevista és resposta per la Marta Ferrussola :)\nNo tinc notícia que Perucho s'hagués manifestat políticament, però d'això tu en saps molt més i ja ens ho explicaràs.\nBatejar un fill moribund ha de ser una experiència molt colpidora, segur que aquest fet el devia marcar molt.\nLluís Bosch 12 de novembre de 2010, a les 20:21\nAlberich: és cert que alguna dada no encaixa del tot. Les entrevistes les he trobades ben referenciades, i prometo que no els he afegit res de collita pròpia. Podem pensar que en tot cas Perucho afegia imaginació al seu relat?\nLluís Bosch 12 de novembre de 2010, a les 20:23\nMaite: M'ha fet gràcia però reconec que hi ha frases del més pur pensament ferrussolià en aquesta entrevista. Com que són idees que xoquen una mica avui, em va venir de gust posar-ho. Suposo que reflexen una forma de veure el món que en realitat està caducada, ni que la Ferrussola les digui: ningú de les generacions joves i futures diria ja mai més aquestes coses.\nI en tot cas, es demostra un cop més que un gran escriptor no és necessàriament un pensador agut ni un filòsof.\nMaría 12 de novembre de 2010, a les 21:04\nAquest Perucho, em va a semblar de la família :-)\nTu pregunta del títol és retòrica o real?\nXoca la versatilitat d'aquest home a l'hora de pertànyer a un costat o altre de la contesa, no 'es si va ser per elecció pròpia o per obligació, que de vegades també va passar.\nPerò és veritat que les seves respostes davant el tema de l'emigració són si més no curioses, perquè suposar que la seva existència es deu a la baixa natalitat dels oriünds em sembla que és simplificar l'extrem l'assumpte. I suposar que la natalitat baixa únicament i exclusivament per la incorporació de la dona al mercat laboral, és comprensible en un home de la seva edat, però sona anacrònica total, per ser suaus :-)\nAixò sí si s'assembla a Álvaro Cunqueiro, crec que m'agradaria com a escriptor, segurament pocs van estimar tant a la seva terra i ho van reflectir en la seva literatura.\nMolts petons i bon finde LLUIS\nLluís Bosch 12 de novembre de 2010, a les 21:10\nMaria: vaig decidir copiar i enganxar aquesta entrevista perquè sempre tendim a imaginar que els escriptors són gent "sensible" a les realitats socials, però com es pot veure no és cert. Tot el raonament sobre la immigració és anacrònic per dir-ho fi, però profundament estereotipat i més aviat propi d'una conversa a la barra d'una taverna, fent un carajillo.\nPerò per altra banda, la seva obra és excel·lent i efectivament recorda molt Cunqueiro: són de la mateixa època i amb tendències molt similars, apart que eren amics i és obvi que es van influir mútuament. Les "Crónicas del Sochantre" del Cunqueiro i els contes de perucho tenen molts punts en comú, tant d'estil com de tema.\nAnònim 21 de gener de 2013, a les 19:23\nEstic escrivint una biografia de Perucho amb coses que t'interessaran, segur. De totes maneres, no li posis el dit a l'ull al pobre Joan per coses que deia amb vuitanta anys, malalt, i quan tenia un peu i mig a l'altre món. El personatge era força més complex que això.\nAnònim 21 de gener de 2013, a les 19:24\nI no, no era falangista. I ara.\nLluís Bosch 21 de gener de 2013, a les 21:45\nJulià, aquest text (junt amb els altres de la sèrie que vaig dedicar a Joan Perucho) no pretenen ser més que un "divertimento" especulatiu. Partint de la meva admiració per l'autor, però especialment per la seva obra. I, evidentment, jo també penso que no era falangista. Salut i gràcies per escriure aquí.


POLÍTICA - 22/03/2020 19:28 / ACN\nJordi Ballart fa honor a la seva paraula i destina 500.000 a aquestes iniciatives per ajudar els veïns en la crisi del coronavirus\nL'Ajuntament de Terrassa ha aprovat destinar 500.000 euros a reduir la tarifa de l'aigua durant el segon trimestre de l'any. Aquesta reducció, que implica una rebaixa d'entre el 10 i el 15% del total, s'aplicarà a famílies, petites i mitjanes empreses, comerços i autònoms.\nEls criteris per acollir-se a la mesura encara no estan fixats, però el consistori avança que tindran en compte els circumstàncies de cada col·lectiu, l'impacte patit per cada sector, el foment de l'estalvi d'aigua, les circumstàncies socioeconòmiques i la priorització de pimes i autònoms.\nD'altra banda, l'ajuntament també ha acordat tornar reclamar al govern espanyol que es confini totalment Catalunya perquè, segons consideren, és "la millor decisió que es pot prendre" per contenir el coronavirus.\nParaules clau: AJUNTAMENT TERRASSA JORDI BALLART


Pessics de filosofia: El misteri de la motivació\nEl misteri de la motivació\nPer sort, arriba la Mostra de Fotofilosofia 2011 i la professora pot tornar a motivar-se per la seva feina gràcies a la participació il.lusionada de la majoria dels seus alumnes. I no només, perquè potser no és qüestió de sort...\nA partir d'aquesta interessant conferència que hem comentat a classe de psicologia, no són poques les preguntes que poden sorgir. Però només he proposat una: per què creieu que us he passat aquest vídeo?\nJa havíem fet una feina dirigida per preguntes de comprensió i de reflexió sobre un vídeo que explicava com el nostre cervell construeix una imatge coherent de la realitat, que no necessàriament vertadera. Aquest cop la proposta era d'un signe ben diferent. Les respostes també ho han estat.\nAlguns posaven l'èmfasi en què pretenia que aprenguessin la diferència entre motivació extrínseca i intrínseca. Això és tot el que pretenia?, he continuat preguntat. Hi ha qui ha destacat llavors la meva intenció de que ells i elles facin les activitats amb ganes i des de dins, des del seu interés. I això per què hauria de voler-ho?, he insistit.\nSense dubtar-ho han afirmat que la seva motivació a les classes alimentava la meva motivació i si no, com ha dit una d'elles, em quedaria "xof". Encert ple. Demà continuarem per aquesta via. Són els mateixos alumnes que hi ha qui afirma que no tenen interés per res. Els del facebook a l'aula i, un cop proscrit, fora d'ella.\nUna objeccció important al contingut de la conferència de D. Pink, arriba de la mà d'un pioner en l'educació orientada al desenvolupament de la persona:\nAllò que es pot aconseguir fa pensar gairebé en aquella mena de coses que una màquina ben planificada pot fer millor que un ésser humà, i el principal efecte de l'educació, arribar a una vida plena de sentit, va per un altre camí.\nCita de J. Dewey al pròleg de Sense ànim de lucre de Marta C. Nussbaum, llibre de lectura més que recomanada: obligatòria per a tothom qui vulgui educar a ciutadans i ciutadanes per a la democràcia que volem i que podem tenir. Especialment en moments en què l'afany de lucre ens ha portat al desastre en què vivim.\nPublicat per Dolors a 9:43\nEtiquetes democràcia, educació, motivació\nMilfulls (recull d'aforismes)\nINVENTANDO DIÁLOGOS . RAYUELA Y EL PERSONAJE DE OLIVEIRA Y LA MAGA.\nQuè és filosofia?


Bona notícia per a Barcelona: neix la Plataforma Sant Martí pel Dret a Decidir | Veïns per la Independència\n← Veïns per la Independència amb la FavBaix\nLa III Assemblea de Veïns per la Independència aposta per la renovació i l’impuls de la Sectorial →\nBona notícia per a Barcelona: neix la Plataforma Sant Martí pel Dret a Decidir\nVeïns per la Independència, sectorial de l’ANC, es felicita pel naixement d’una nova iniciativa al Districte barceloní de Sant Martí, l’anomenada Plataforma Sant Martí pel Dret a Decidir (www.dretadecidirsantmarti.cat) impulsada per la territorial de l’ANC, Sant Martí per la Independència, en estreta col·laboració amb Òmnium Cultural, Súmate i Procés Constituent, la Sectorial de Veïns s’hi adhereix de manera activa. La cara pública de la Plataforma és la jutgessa Araceli Aiguaviva, un dels 33 magistrats signants del manifest pel dret a decidir.\nL’objectiu de la Plataforma segons els impulsors és aplegar totes les entitats del districte per tal de defensar el Dret a decidir del Poble català el seu futur col·lectiu. Seguint l’exemple del Pacte Nacional pel Dret a decidir, la nova Plataforma ha iniciat una campanya d’adhesió d’entitats i col·lectius.\nVeïns per la Independència creiem necessari crear i fomentar espais de confluència i xarxes de complicitat en el territori entre el divers teixit associatiu per tal d’implicar-lo i mobilitzar-lo en defensa del 9-N i el procés sobiranista que s’ha posat en marxa a Catalunya. Creiem necessari d’involucrar en aquest procés al moviment veïnal i a les seves entitats. Fer-les partícips del nostre debat i arribar a sectors de població molt importants. Per això, des de la nostra Sectorial impulsem la col·laboració amb les diverses Entitats Veïnals i Federacions d’AAVV d’arreu del país.\nDes de la nostra Sectorial hi col·laborarem i hi posarem en contacte la Plataforma amb el món veïnal tractant-se, a més, d’un districte principal dins la Ciutat de Barcelona amb més de 235.000 persones. El que suposa un objectiu estratègic reforçar el seu creixement i, en la mesura del possible, difondre aquesta experiència a d’altres districtes i poblacions.


IB3 | FLAMES A LA FOSCA: Tres periodistes que escriuen llibres\nDimarts 23 a les 23.00\tFLAMES A LA FOSCATres periodistes que escriuen llibres\nUna entrevista molt personal a un artista de reconeguda trajectòria; un llibre d’aventures d’un home enamorat d’una sirena negra la qual segueix per tota la Mediterrània, i una història entre la realitat i la ficció a la qual surt Errol Flynn a Mallorca. Dimarts vespre, tres periodistes, Sandra Martínez, Sebastià Bennàssar i Roser Amills ens expliquen detalls dels seus nous llibres.\nDe la mà de la llibreria Vadllibres, de Ciutadella, descobrirem La meva lluita de Karl Ove Knausgard. Ens submergirem en El Padrino acompanyats de Marta Pérez de CineCiutat i convidarem Xènia Dyakonova a parlar d’un dels seus autors favorits.\n“Flames a la fosca” és un programa literari en el qual tenen cabuda tots els agents que formen part d’aquest univers extraordinari: llibreries, editorials, autors i, sobretot, lectors. L’espai, conduït per Irene Sala i Rosa Campomar, pren el nom del conegut vers que tanca el poema “A Mallorca durant la Guerra Civil” de l’autor mallorquí Bartomeu Rosselló-Pòrcel, i s’emet cada dimarts de les 23.00 h a les 24.00 h a IB3 Ràdio.


Caminar, caminar, caminar | Notícies TGN - Notícies de Tarragona Diari Digital\nPer Josep Mercadé. Actualitzat el 11/04/2018\nLa setmana passada i per 9è any consecutiu Catalunya es va sumar a l’Organització Mundial de la Salut (OMS) per celebrar el Dia Mundial de l’Activitat Física (DMAF) amb l’objectiu de sensibilitzar la població sobre l’epidèmia del sedentarisme i promoure l’activitat física com un element essencial per a la salut i el benestar de les persones. Aquesta setmana es dedica a la promoció de l’activitat física amb l’objectiu d’incrementar-la entre la població. Sabem que la seva realització, d’una manera habitual, és un dels hàbits que els metges aconsellem per millorar l’estat global de salut. Una bona pràctica podria ser intentar caminar cada dia entre 5 i 10 Km o, el que seria el mateix, entre 1 i 2 hores. Aquestes xifres són de mitjana i, per tant, cadascú ha de trobar la fórmula que més li convingui. És molt important assolir un bon ritme per sotmetre el cos a un esforç constant i, per descomptat, és imprescindible disposar d’un calçat còmode i adequat al terreny.\nCaminar és una de les maneres més senzilles de fer activitat física. Podem practicar-la per diferents espais, de vegades pot ser un bonic passeig per la ciutat, per la costa o pels voltants. És una activitat gratuïta on cadascú pot adequar els horaris a la seva disponibilitat i, a més a més, és important saber que fer-ho de manera habitual comporta una sèrie de beneficis, tant per a la salut física com per a la salut mental. Caminar és un bon fàrmac natural per tranquil·litzar la ment, ens dona pau interior i ens permet reflexionar i estar amb nosaltres mateixos (una pràctica molt difícil de portar a terme en la vida actual on tenim un estímul darrere d’un altre).\nUns bons moments per sortir a caminar podrien ser a primera hora del matí o bé al capvespre, amb la posta de sol. Hi podem anar sols o acompanyats, en funció del que necessitem en cada moment.\nÉs molt habitual veure petits grups de 2 a 6 persones, especialment amics amb els quals, a part de caminar, comparteixes moltes vivències del dia a dia. També, de tant en tant, es formen grups més amplis que, tot i que resulten més divertits, també són més difícils de gestionar; per això potser les caminades són menys profitoses pel que fa a exercici físic però molt enriquidores perquè ajuden a fomentar els sentiments de pertinença.\nA mi, personalment, m’agrada caminar per poder gaudir del paisatge i dels canvis que s’hi produeixen en funció de les estacions de l’any en què ens trobem. Sento que, a l’estar en contacte amb la natura, es desperten tots els sentits. Cada estació de l’any ens pot regalar temporada les seves olors característiques: olor de mullat, de cereals, de plantes aromàtiques (farigola, romaní, etc.). Gaudeixo contemplant els colors dels arbres i dels cereals i el cel, canviant per moments, que ens regala multitud d’imatges per retenir i/o fotografiar.\nTinc fixats a la memòria els dos últims paisatges de les últimes caminades que vaig fer la setmana passada: el primer des de la muntanya de Sant Antoni a Altafulla, a l’hora de la posta del sol, veient la serra del Montsià amb Llaberia i la Mola a Ponent, la serra de l’Argentera i la serra de la Mussara.\nEl segon, divisant la costa des de la urbanització de Boscos on podia delectar-me veient la Móra, Tamarit, Garraf i, al fons, el mar tenyit de milers de blaus.\nPodria allargar-me infinitament amb les virtuts i els plaers de caminar, de les relacions humanes que s’hi estableixen, d’amistat, d’amor, de comprensió, de tolerància i de l’enriquiment personal que em representa caminar estones amb un mateix.\nVoldria animar-vos a provar-ho, agafeu qualsevol ruta a prop de casa vostra, us agradarà i fareu un bé al vostre cos i especialment a la vostra ànima.


El FC Vilafranca encara la temporada amb la mateixa il·lusió però reduint la nòmina de jugadors | RTVVilafranca\nL’Assemblea del Vilafranca de futbol servia per marcar alguns dels objectius de cara a la propera temporada que marcarà més presència de jugadors de base en el primer equip.\nL’Escorxador acollia dilluns a la nit l’Assemblea anual del futbol Club Vilafranca on des de la direcció es va presentar el balanç esportiu, econòmic i social de l’entitat corresponent a la darrera temporada. El president del club, Joan Soler, explicava abans de començar l’assemblea que a nivell esportiu estaven satisfets de com havia anat, arribant a la final de la Lliga Catalana.\nSoler apuntava que tot no haver pogut entrar finalment als play-offs de la lliga, l’equip havia competit fins el darrer moment i sovint amb equips amb pressupostos força superiors al Vilafranca.\nDe cara a la temporada que ha de començar, la 2019-2020, Soler es mostrava il·lusionat amb el projecte esportiu que s’ha confegit, conscients que s’ha fet una aposta per reduir la inversió en jugadors de fora per ajustar el pressupost. Aquesta temporada es comptarà amb 8 jugadors sub-23 provinents de la base del club.\nUn dels objectius de cara a aquesta temporada és fer créixer la massa social de l’entitat, per ajudar a mantenir el club i mirar d’assolir més suport tant a nivell de socis individuals com d’empreses i comerços de la vila.\nPel que fa al balanç econòmic, Soler comentava que per aquesta temporada el pressupost és de 170.000€, mantenint la tendència a la contenció dels darrers anys, ja que fa unes dues temporades el pressupost estava per sobre dels 200.000.\nassemblea, Futbol Club Vilafranca, Josep Soler\nCCOO de l’Alt Penedès debat l’actual moment social i econòmic en una assemblea a Vilafranca


Actualitat - Agenda - Barcelona Wine Week posposa dos mesos la seva celebració de comú acord amb el sector - Associació Catalana d’Enòlegs\nBarcelona Wine Week (BWW), el saló de referència del vi espanyol, posposa dos mesos la seva celebració i tindrà lloc finalment del 4 al 6 d'abril del 2022.\nLa decisió ha estat avalada per la comissió organitzadora de l'esdeveniment – composta entre altres organismes per la Federación Española del Vino (FEV), el Ministerio de Agricultura, Pesca y Alimentación (MAPA), España Exportación e Inversiones (ICEX), la Confederación Española de Consejos Reguladores Vitivinícolas (CECRV) i l'Associació Vinícola Catalana - davant la incertesa i les restriccions de mobilitat generades pel context actual i per garantir-ne una gran edició.\nD'aquesta manera, la celebració del certamen, prevista inicialment del 7 al 9 de febrer del 2022, tindrà lloc a la primavera, al recinte Montjuïc de Fira de Barcelona. Les noves dates busquen celebrar el saló en un context més idoni “que permeti preservar la seva proposta de valor, garantir el màxim retorn a les seves empreses participants i assegurar la projecció de futur que té el saló, com vam veure a la seva reeixida primera edició”, afirma J. Antonio Valls, director general d´Alimentaria Exhibitions, societat de Fira de Barcelona que organitza BWW.\nDesprés de la propera edició, BWW optarà per celebrar-se cada any, per la qual cosa tornarà al febrer de 2023, ocupant el primer lloc al calendari internacional d'esdeveniments vitivinícoles. BWW 2022 preveu la participació de més de 600 cellers i la pràctica totalitat de Denominacions d'Origen i Consells Reguladors, així com la visita de prop de 20.000 professionals. A la seva primera edició de febrer de 2020 van acudir 550 firmes expositores i 15.600 professionals, un 13% procedents de 54 països.\nSi ja havies adquirit la teva entrada pel febrer, recorda que continua sent vàlida per a les noves dates amb les mateixes condicions . La teva entrada sempre estarà disponible a l'Àrea Usuaris Registrats . Per a qualsevol dubte o consulta referent a la teva acreditació, posa't en contacte amb nosaltres .


Jaestic Digital Solutions - Màrqueting Digital | La importància de Reels per a la teva marca - Jaestic Digital Solutions - Màrqueting Digital\nLa importància de Reels per a la teva marca\nReels és la funció més recent d’Instagram. Permet als usuaris d’Instagram utilitzar fragments de temes musicals o àudios per a fer clips de vídeo. Una dels seus grans avantatges és que atreu al públic més jove i ajuda al fet que les marques potenciïn el seu abast.\nTenen una durada de 15s\nEl format és vertical\nPossibilitat d’editar els vídeos amb filtres\nCOM USAR-HO PER A LA TEVA MARCA?\nCrea el teu contingut d’una manera més creativa i diferencia’t de les teves marques competidores amb contingut propi i original. T’ajuda a ser vist per tota la comunitat i audiència global i no sols pels teus seguidors. D’aquesta manera, deixarem enrere la forma tradicional de fer publicitat oferint contingut de valor i és clau per a fer la teva marca més pròxima i fomentar la seva engagement. A diferència de les Stories d’Instagram, el contingut que creïs en Reels no desapareixerà a les 24 hores de ser publicat i podràs decidir si mostrar-ho en la teva feed d’Instagram o no.\nFUNCIONS DE REELS\nEfectes i filtres: milers de filtres, des de realitat augmentada fins als més senzills.\nÀudio i música: crea el teu propi àudio o selecciona d’una cançó els 15s que més t’agradin\nDiverses preses: grava diverses preses, esborra l’última si no et convenç, curta els teus clips, etc\nCàmera lenta i càmera ràpida\nCONSELLS PER A LA TEVA MARCA EN REELS\nINSPIRACIÓ – observa la teva competència i els creadors de Reels del moment per a estar al dia de les tendències. Basa’t en això i crea i aporta contingut original i diferent a la resta.\nCONTINGUT PROPI ACORD AMB LA TEVA AUDIÈNCIA – el contingut que ofereixis sempre ha de representar a la teva marca. Així, causaràs més impacte en la teva audiència i atrauràs perfils similars.\nFILTRES – l’ús de filtres cridarà més l’atenció de l’usuari . Aportaran creativitat a les teves Reels i tindran una qualitat visual major.\nETIQUETES – el teu contingut es difondrà més ràpid en usar-los. Consulta les etiquetes més populars setmanalment i tria els que més s’ajustin al teu contingut i a la teva marca.\nENSENYA EL TEU PRODUCTE – mostra en els teus Reels el producte o servei de la teva marca. Així, arribaràs a més potencials i donaràs a conèixer la teva marca entre l’audiència global d’Instagram.\nÀUDIOS PROPIS ORIGINALS – crearàs contingut personal. Altres usuaris podran usar els teus àudios i arribaràs a més audiència a nivell global.\nEXPLICA CONTINGUT EXCLUSIU DE LA TEVA MARCA – ensenya el dia a dia de la teva marca, com aconseguiu o fabriqueu el vostre producte, com a parles amb els proveïdors, etc.\nMARQUES QUE JA TRIOMFEN EN REELS\nLOUIS VUITTON – més de 5 milions de visites en cadascun dels seus vídeos\nMAYBELLINE – 3 milions de visites en els vídeos\nFENTY BEAUTY – mostren makeups realitzats amb els seus productes\nSEPHORA FRANCE – unboxings dels seus productes i makeups\nREDBULL – els seus vídeos i anuncis són d’allò més extrems\nDUNKIN – ensenyen el seu filtre de Stories i unboxings dels seus productes\nBURGER KING – contingut entretingut i mostra als seus clients\nLA LLIGA – resums de partits i contès exclusiu d’equips i jugadors\nDIFERÈNCIES ENTRE TIKTOK I REELS\nUna dada curiosa; Facebook va estar oferint diners a TikTokers famosos perquè es passessin a Reels.\nTikTok permet crear vídeos entre 15 i 60 segons amb cançons o clips d’àudios creats per usuaris, podent unir clips gravats en el moment o afegits des de la galeria i variant la velocitat i els filtres.\nInstagram permet crear vídeos de 15 segons, amb clips que poden ser gravats en el moment o afegits des de la teva galeria i també ofereix la possibilitat de modificar la velocitat i afegir àudios.\nL’aspecte que marca la diferència és l’abast i les possibilitats en compartir el vídeo. Instagram, si el teu perfil és públic, mostrarà els teus vídeos a molts usuaris, així donaràs més visibilitat a la teva marca i aconseguiràs més visites, per la qual cosa aquests usuaris podran convertir-se en possibles clients potencials.\nAmb TikTok, si que pots compartir els teus vídeos en Instagram, però és un procés més llarg. Amb Reels, la facilitat de tenir-ho tot sense sortir de la mateixa app ho fa molt més senzill i ràpid.\nPotser TikTok, conté més opcions per a editar els teus vídeos, et dóna més marge de temps i té més característiques, però a l’hora de donar visibilitat i compartir aquests vídeos, Reels juga amb tenir-ho tot en una mateixa aplicació, i aquest aspecte, marca la diferència.\nPots llegir més articles d’interès aquí.\n18 març, 2021 By JaesticSense categoria\nEl podcast – Coneix-ho una mica mésLes millors eines per a Instagram i la seva gestió


Nova tecnologia que adapta les emissions dels cotxes dièsel a la contaminació - Diari de Girona\nNova tecnologia que adapta les emissions dels cotxes dièsel a la contaminació\n?Ideada per investigadors valencians i austríacs, el sistema es presenta com una alternativa a la prohibició de tecnologia dièsel a les grans ciutats\nefe valència 15.01.2017 | 07:21\nCotxes circulen enmig d´un boira tòxica, a Ulan Bator (Mongòlia).\nn Investigadors espanyols i austríacs han ideat un nou sistema que permetria modificar en temps real el nivell d'emissions dels vehicles dièsel per adaptar-se a situacions reals de conducció com ara el trànsit, així com a les condicions ambientals pels pics de contaminació. Aquest sistema permetria, en episodis de contaminació atmosfèrica com els que presenten capitals com Madrid o París, adaptar el funcionament del vehicle al mínim d'emissions i seria una alternativa a la prohibició de la tecnologia dièsel en ciutats, expliquen fonts de la Universitat Politècnica de València (UPV).\nEl nou sistema, proposat per investigadors de l'institut CMT-Motors Tèrmics de la UPV, en col·laboració amb la Universitat Johannes Kepler de Linz (Àustria), ha estat avaluat de forma experimental en un banc de motors i els seus resultats han estat publicats en el Journal of Automobile Engineering. «Existeix un compromís entre el nivell d'emissions (per exemple de NOx en el cas dels motors dièsel) i el consum de combustible (i, per tant, les emissions de CO2)», ha explicat Carlos Guardiola, investigador del CMT-Motors Tèrmics de la UPV.\nSegons Guardiola, «la metodologia que es presenta permet trobar la solució òptima al cas de conducció real, complint estrictament els requeriments relatius a les emissions contaminants». D'aquesta manera, la solució ideada pels investigadors espanyols i austríacs permet adaptar-se a escenaris de trànsit i a restriccions en emissions local i temporalment variables, donades a través d'informació I2V (Infraestructura-Vehicle). «Seria una alternativa a la prohibició de la tecnologia dièsel en ciutats», ha destacat Benjamí Pla, investigador del CMT-Motors Tèrmics de la Universitat Politècnica de València.\nEl sistema proposat, que aniria integrat en l'ordinador de bord dels vehicles, es basa en la combinació de components com els sensors integrats en el cotxe per mesurar els nivells de contaminació, un equip que permet predir la necessitat de potència del motor i mètodes d'optimització en temps real perquè el motor operi de la forma més eficient durant la conducció. El treball desenvolupat des del CMT-Motors Tèrmics i la Universitat Johannes Kepler ofereix una nova solució al problema del calibratge de motors.\nCarlos Guardiola apunta que aquest es resol actualment a través de taules estàtiques optimitzades de forma heurística per a un cicle de calibratge conegut i fix. «Nosaltres proposem trobar la solució òptima a les condicions reals d'ús», destaca. La recerca de l'institut universitari CMT-Motors Tèrmics està centrada en qüestions relacionades amb els motors de combustió interna alternatius i, més concretament, en la millora de les seves prestacions.\nEn aquest camp destaquen els estudis sobre modelatge dels processos de renovació de la càrrega i combustió, així com del soroll aerodinàmic. Una altra de les línies prioritàries del grup es refereix a tècniques de manteniment tant preventiu com predictiu. El laboratori, a més de donar suport als treballs de recerca, dedica part del seu esforç al desenvolupament de tècniques experimentals específiques aplicades a motors, segons fonts de la UPV. La labor docent es desenvolupa a través de les assignatures impartides als alumnes de les Escoles d'Enginyeria Industrial tant de cicle superior com de cicle mitjà. Així mateix, s'imparteixen els cursos de doctorat i finalment es completa aquesta tasca amb els cursos de perfeccionament i postgrau.


Denuncien 30 conductors de patinets elèctrics a Salt per incomplir la normativa - Diari de Girona\nL'Ajuntament avisa que farà controls periòdics per garantir el compliment de les mesures\n22·04·21 | 16:21\nDos agents de la Policia Local de Salt controlant que un usuari de patinet elèctric compleixi amb la normativa de circulació · Ajuntament de Salt\nLa Policia Local de Salt ha denunciat 30 conductors de patinets elèctrics durant la primera quinzena d'abril per no complir la normativa de circulació que va aprovar el consistori a finals del 2020. Al llarg de dues setmanes s'han aturat 203 patinets i 125 bicis per informar de l'ordenança vigent. En el cas de les bicis, també s'han posat 25 denúncies per no respectar la normativa de circulació. El regidor de Seguretat Ciutadana, Toni Vidal, ha assegurat que es faran controls periòdics a diferents punts i hores del municipi per garantir el compliment de la normativa vigent.\nAquesta campanya sancionadora arriba després que durant el mes de gener la Policia Local fes una campanya informativa amb els canvis de l'ordenança. Es van repartir més de 2.000 tríptics entre usuaris. Ara, durant l'abril s'ha optat per començar a sancionar aquells conductors que no respectin l'ordenança. Les multes per no complir la normativa van dels 60 als 200 euros.\nL'ordenança vigent regula que els patinets elèctrics només poden anar pels carrils bici i els carrers amb una limitació de velocitat de 30 km/h. A més, en cap cas podran circular per sobre de la vorera. Els conductors han de portar un casc homologat i en el patinet només podrà anar-hi una persona.


Dimecres dia 21 els nens de 4t van anar a la Boqueria de Barcelona per fer un treball de recerca sobre el mercat i concretament sobre fruites exòtiques. Allà van fer dues activitats, la primera va ser mirar quines parades hi havia i què es venia a cada parada per després omplir un petit dossier de treball. En la segona activitat van haver d'anar a comprar fruites exòtiques per fer un tastet a la tarda a l'escola.\nPublicat per Llorens Artigas a 6:43 Cap comentari:\nAquest segon trimestre tota l'escola ha començat a treballar per racons en l'àrea de matemàtiques. Aquí teniu una petita mostra de com treballem els nens de 4t aquests racons.\nAvui us volem explicar que en la nostra escola treballem les mates d'una manera molt divertida. Ho fem mitjançant els RACONS MATEMÀTICS.\nPer fer aquesta feina tan engrescadora, els nens i nenes de les dues classes de 3r ens barregem i formem grups de treball. Per això, les nostres mestres han fet unes graelles on ens expliquen quines persones són a cada grup i en quin racó hem de treballar. D’aquesta manera fomenten la nostra iniciativa i autonomia personal, ja que nosaltres mateixos som capaços d’organitzar-nos per començar a fer les feines.\nDe racons, en tenim 6. En ells trobem diferents jocs de taula a través dels quals treballem l’agilitat mental, la resolució d'operacions bàsiques, la geometria i el sistema de coordenades, entre altres.\nPublicat per Llorens Artigas a 4:03 Cap comentari:\nDivendres passat vam celebrar el CARNAVAL a l’escola. Després de tota una setmana seguint les ordres del Rei Carnestoltes, per fi va arribar el moment de posar-nos les nostres disfresses i gaudir de la rua amb els nostres companys, mestras i famílies. Aquí us deixem unes fotos perquè veieu quines disfresses més maques portàvem!\nPublicat per Llorens Artigas a 3:09 Cap comentari:


Torra | Jordi Borràs\nEl president de la Generalitat visita la fossa comuna i el refugi antiaeri de la Garriga on s'ha denunciat el "retorn" i la "impunitat" del feixisme\nper ACN 27 de gener de 2019 15:13\nEl president de la Generalitat, Quim Torra, proposa que aquest any en què es commemora el 80è aniversari de la fi de la Guerra Civil hi pugui haver a tots els pobles i ciutats de Catalunya un acte col·lectiu de reparació als familiars dels condemnats pels consells de guerra. Ho ha dit en un acte a La Garriga (Vallès Oriental), on aquest gener es commemora també el 80è aniversari del bombardeig del municipi per part de l'aviació italiana al servei de Franco. L'alcaldessa, Meritxell Budó, ha alertat que encara avui el feixisme és a la societat "blanquejat" per determinades formacions polítiques i ha apel·lat a la memòria com a única eina per combatre'l.\nEl 29 de gener de 1939, l'aviació feixista italiana al servei del dictador Francisco Franco va bombardejar La Garriga, deixant una quinzena de víctimes mortals. Per commemorar aquest fet i posar en valor la memòria històrica, el municipi ha inaugurat la nova senyalització memorial de la fossa comuna del cementiri vell de l'Església de la Doma.\nÉs un dels molts actes del programa anual de commemoració de la tragèdia amb l'objectiu de fomentar la recuperació i la divulgació de la memòria i la història. En aquest sentit, ja l'any passat es va inaugurar una nova museïtzació del refugi antiaeri de l'estació de La Garriga, inaugurat fa deu anys.


La marea se vuelve roja: Els volem a Casa! 1- Concentració en repulsa de la sentència del cas Altsasu\nEls volem a Casa! 1- Concentració en repulsa de la sentència del cas Altsasu\nDavant la barbaritat del procés i sentència del cas Altsasu i en solidaritat amb les persones sentenciades i les seves famílies. Des l'Espai de trobada per la llibertat s'ha convocat una concentració per al proper 18 de juny.\nVídeo entrevista a Mares dels joves d´Altsasu\nEns diuen que la justícia és cega, ens volen dir, amb això, que és imparcial i justa, però de vegades, massa vegades això es pot, almenys, posar en dubte. En realitat, en els tribunals no es busca la veritat, sinó que es construeix. El cas de la sentència contra els joves d'Altsasu -amb màximes penes de presó per a un possible delicte lleu- és un exemple clar.\nAquest exemple de "justícia" és difícil de justificar. A Navarra no ha existit cap situació d'assetjament a les forces de repressió de l'estat, més aviat al contrari. A l'Estat espanyol, el 2016, es van donar 9671 casos d ' "atemptat contra l'autoritat, els seus agents o funcionaris". D'aquests, només 59 casos es van donar a Navarra (9 casos per cada 100 mil habitants). Menys de la meitat que a la resta de l'Estat. Per contra, a Madrid es van donar 40 casos per 100 mil habitants (el doble que a la resta de l'Estat i més de 4 vegades que a Navarra) i al País Valencià 30 casos per 100 mil habitants.\nEls ambients nocturns, festius i amb proliferació d'alcohol són les característiques de la immensa majoria d'aquests casos. Exactament el que va passar a Altsasu, on l'altercat entre uns joves i membres de la guàrdia civil es va desenvolupar en un bar a les 5h de la matinada i en plena fira d'octubre. En aquest cas no hi va haver més que una disputa d'intensitat lleu, amb el resultat de la lesió d'un turmell d'un guàrdia fora de servei. Aleshores, per què aquest cas ha estat jutjat sota els càrrecs de terrorisme i delicte d'odi?\nEn primer lloc, perquè els tribunals formen part de l'aparell de l'Estat i el defensen. Per això, sempre donen més veracitat als testimonis d'una altra part clau de l'aparell de l'Estat, les forces de repressió, les policies i la guàrdia civil. Els tribunals no són neutrals i la justícia real no és cega. En els judicis polítics, en els quals l'Estat se sent atacat, els tribunals actuen en la seua defensa, i construeixen les seues "veritats". Això és el que ha passat en el judici contra els joves d'Altsasu.\nEn segon lloc, en aquest cas es buscava donar un càstig exemplar i fer callar qualsevol reivindicació legítima sobre l'eixida de la guàrdia civil d'Euskal Herria.\nRelatem les actuacions judicials: El Jutjat d'Instrucció número 3 d'Iruñea, a 50 quilòmetres de distància d'Altsasu, es va fer inicialment càrrec de la instrucció per possibles delictes de atemptant a agent de l'autoritat, lesions i amenaces. La Guàrdia Civil, dies després, va remetre a aquest jutjat unes diligències ampliatòries sobre els altercats, en què no es concloïa que hi hagués un linxament o pallissa organitzada als dos guàrdies civils (un informe que ratificava l'atestat de la Policia Foral, que ja obrava en poder de la jutge que instruïa la causa). Seguidament, la Fiscalia de l'Audiència Nacional, a instàncies de la denúncia presentada pel Col·lectiu de Víctimes del Terrorisme (Covite), va exigir que el cas passés a l'Audiència Nacional, el tribunal que jutja els delictes per terrorisme i hereu del Tribunal d'Ordre Públic del franquisme, i la jutgessa Carmen Lamela va assumir la instrucció del cas.\nL'Audiència Provincial de Navarra es va resistir a lliurar el sumari perquè no veia que hi hagués finalitat terrorista. Va intervenir, aleshores, el Tribunal Suprem espanyol que va considerar que la competència era de l'Audiència Nacional.\nUn cop es va confirmar el canvi de jutjat, la guàrdia civil va canviar els seus informes i va començar a parlar de terrorisme. En paral·lel, Lamela va acordar al novembre de 2016 l'ingrés a la presó de set joves i dues setmanes més tard va processar a nou (al final van ser jutjats huit després d'admetre un recurs). Onze mesos després van eixir en llibertat quatre dels set empresonats: Aratz Urrizola (22 anys), Julen Goicoechea (21), Jon Ander Cob (21) i Iñaki Abad (31) i els altres tres, Ohian Arnanz (22 anys), Adur Ramírez d'Alda (23) i Jokin Unamuno (24), van seguir a la presó preventiva durant més de 500 dies fins que va començar el judici. La jutgessa Lamela, la Fiscalia, l'Advocacia de l'Estat -en representació dels agents- i les acusacions populars, Covite i l'Associació Unificada de Guàrdies Civils, van defensar que les agressions es van emmarcar en una campanya política que va començar fa més de 15 anys anomenada 'Alde-hemendik' (Fora d'ací!), la principal reivindicació de la qual era el rebuig a la presència de Guàrdia Civil, Policia Nacional i Forces Armades a Navarra i Euskadi. Així es va construir la "veritat" en aquest judici.\nArribat el judici, no importà que al tribunal estigués la jutgessa Concepció Espejel, casada amb un alt càrrec de la Guàrdia Civil i condecorada pel ministeri de l'Interior amb l'Ordre del Mèrit de la Guàrdia Civil. Una jutgessa que és evident que no podia ser imparcial en les seues valoracions. No va importar que la Policia Foral de Navarra no ratifiqués que hi haguera hagut un linxament o pallissa organitzada als dos guàrdies civils. No van importar les gravacions, les declaracions de persones presents i els informes que desmuntaven la versió que s'havia creat a partir que la jutgessa Lamela entrara en escena. Tot això, va dur als advocats dels acusats a denunciar la "indefensió" en què es trobaven els seus defensats. No va importar, tampoc, que, en definitiva, no poguessen qualificar els fets com terrorisme. La sentència estava prefixada.\nLas penes de 12 o 13 anys de presó (set de les huit) han estat les penes que s'apliquen als actes de terrorisme. Es tractava que l'Estat donés un càstig exemplar a Euskal-Herria, i els joves de Altsasu han estat les víctimes.\nEl catedràtic i professor de la Universitat del País Basc, Iñaki Lasagabaster ha considerat que les penes imposades s'acosten al tipus penal de l'homicidi i s'allunya, per tant de tota idea de justícia. I com ha expressat Bel Pozueta, la mare de Adur -condemnat a 12 anys-, "tota la justificació de la sentència té un caràcter ideològic" i la sentència "és l'expressió d'un estat no democràtic que pren la repressió com el pa de cada dia".\nAl seu torn, els familiars han afirmat que "ens van dur a Madrid, a que un tribunal situat a 400 quilòmetres de Navarra decidís el futur dels nostres fills i filles, i ens ha jutjat des de la venjança "per això" que els nostres fills i filles estiguen a la presó i hagen estat condemnats a penes totalment desproporcionades és la conseqüència d'una decisió política".\nTotes podem ser objecte de la "justícia" aplicada en el cas dels joves de Altsasu.\nNo més repressió,\nno més muntatges policials, judicials i polítics.\nmanifestem la nostra repulsa a la sentència\ni la nostra Solidaritat amb els joves d'Altsasu\nPublicado por Marea Roja en 12:06\nEtiquetas: Altsasu, Els volem a casa, justicia?, la verdad judicial, Montaje político-judicial, repressió\nEls volem a casa! 2- Crónica de la manifestació a ...\nHacia una acción social transformadora y desmercan...\nEls volem a Casa! 1- Concentració en repulsa de l...


La dona que va canviar la història anglesa\nLa primera esposa d'Enric VIII va tenir un paper clau en la història del Regne Unit. El periodista Gilles Tremlett n'ha escrit la biografia i ens l'acosta deixant de banda els tòpics del cinema\nELISENDA ROCA 15/07/2012 00:00\n260x366 Caterina d'Aragó Caterina d'Aragó\nHa tingut un paper secundari a les pel·lícules, però Caterina d'Aragó, la primera esposa d'Enric VIII, és un personatge clau en la història del Regne Unit. No és estrany que Giles Tremlett, corresponsal de The Guardian a Espanya i col·laborador de The Economist , s'hi hagi interessat prou per dedicar-li la documentada biografia Catalina de Aragón. Reina de Inglaterra (Crítica). "Caterina va canviar el rumb d'un país i no ho va fer d'una manera passiva, com s'ha explicat fins ara, sinó governant i prenent decisions a consciència -explica-. Ella va ser la causa de la creació de l'Església anglicana, la que va separar Anglaterra de Roma, un fet clau en la història".\nNascuda l'any 1485 a Alcalá de Henares, la infanta Caterina era filla d'Isabel de Castella, la dona més poderosa d'Europa, i de Ferran d'Aragó. La petita de cinc germans, va rebre el nom de la seva àvia anglesa, Caterina de Lancaster, casada amb Enric III de Castella. "Nosaltres diem que era rossa i de pell clara per herència anglesa. Als tres anys la van prometre amb Artur, príncep de Gal·les, el germà gran d'Enric". Havia après a llegir i a escriure als sis anys, parlava francès i llatí però, comenta Tremlett, "curiosament, no li van ensenyar anglès".\nEl 21 de maig de 1501 l'adolescent Caterina va iniciar un llarg i accidentat camí cap a Anglaterra, on l'esperava Artur, de catorze anys. D'aquesta aliança, l'avariciós sogre Enric VII volia un nét de seguida per perpetuar la dinastia dels Tudor. "Però Artur tenia poca salut i abans d'un any va morir de tuberculosi o, segons altres fonts, d'un càncer de testicles. Amb setze anys, vídua, desconcertada i sembla que encara verge, es va convertir en un peó del tauler de la política".\nDesprés d'un altre pacte econòmic i de la dispensa papal, la van prometre amb Enric, el nou hereu de només onze anys. Però van trigar anys a casar-se. "Es va haver d'enfrontar a enganys i intrigues polítiques duríssimes per deixar-la fora de joc que farien empal·lidir el guió de la magnífica sèrie televisiva Els Tudor. Un cop mort el seu sogre, es va casar amb Enric VIII i es va convertir en Katherine, the Qwene . Ell tenia divuit anys i ella vint-i-tres. A diferència d'Artur, Enric era alt, fort, bell, impulsiu i un gran esportista. Es respectaven, es divertien junts, s'admiraven intel·lectualment i tenien un projecte comú: tenir fills mascles".\nAquesta va ser la seva creu. Després de sis embarassos i de parir dos nens que van morir prematurament, finalment va néixer Maria, l'hereva de la corona que li va acabar arrabassant Isabel. "Caterina va conviure amb Enric durant vint-i-quatre anys, governant el regne sola mentre ell liderava la guerra contra França -comenta l'investigador-. Ella sola va organitzar tres exèrcits, i va dirigir la guerra contra Escòcia, que va guanyar. Va ser una reina estimada i popular". No hi ha dubte que tenia caràcter. "En tot era intensa, apassionada, perfeccionista i coherent amb les seves creences".\nPerò, explica Tremlett, l'ànsia d'Enric per tenir un hereu i la passió desfermada per la jove i bella dama de Caterina, Anna Bolena, van provocar la ruptura del seu matrimoni. "Caterina no va acceptar mai el divorci, acceptat per l'Església anglicana que havia creat Enric expressament per poder fer-ho, i es va considerar reina fins a l'últim dia de la seva vida. De fet, va guanyar el judici al Tribunal de la Rota i, per tant, el matrimoni seguia sent vàlid per a l'Església catòlica". La gran pregunta és per què Enric no li va tallar el cap com va fer després amb Anna Bolena. Tremlett ho té clar: "Per por del que podria fer Carles V, el nebot de Caterina i l'home més poderós a Europa, i perquè Enric VIII, sentimental i no sempre gaire equilibrat, en el fons, la continuava estimant".


General – Pàgina 32 – Novetats de la biblioteca\nTomàs Vibot publica a Etnopoètica un article sobre el nostre Fons Antoni Pons Pastor\nL’investigador Tomàs Vibot Railakari ha publicat l’article “Fons Antoni Pons Pastor (1888-1976) a l’Arxiu històric de la UIB”, on ha donat a conèixer el contingut del fons que es custodia al nostre arxiu històric. Fonamentalment s’hi descriu l’inventari del que conformen fitxes i papers del capellà lul·lista Pons i una nota biogràfica breu. L’Institut d’Estudis Catalans … Continua llegint «Tomàs Vibot publica a Etnopoètica un article sobre el nostre Fons Antoni Pons Pastor»\nAutor Joan Baptista Font RoigPublicat el 26 de novembre de 2015 26 de novembre de 2015 Categories Arxiu Històric, General\nHistòria de la Biblioteca de la Universitat de Mallorca. Llibre i tesi de M. Ángeles Longás\nLa nostra companya i bibliotecària de la UIB María de los Ángeles Longás Lacasa és l’autora de la publicació “Historia de la Biblioteca de la Universidad de Mallorca (1767-1829)”, basada en la seva tesi doctoral, llegida fa poc temps. L’objectiu d’aquest llibre és estudiar la primera biblioteca que va tenir la Universitat de Mallorca, formada … Continua llegint «Història de la Biblioteca de la Universitat de Mallorca. Llibre i tesi de M. Ángeles Longás»\nAutor Miquel Pastor TousPublicat el 25 de novembre de 2015 Categories General, Novetats de la biblioteca\nAna María Rodríguez, la cap de Fons Antic de la UIB, es jubila.\nAhir dia 8 de novembre es va jubilar Ana María Rodríguez Bonet, l’especialista i cap de Fons Antic de la Biblioteca de la UIB. Ana treballava des de l’any 2006, fent equip amb Carme Manera i Esther Fernández, a la Biblioteca Patrimonial de Son Lledó, i s’havia convertit en una gran experta en bibliografia històrica. Ha … Continua llegint «Ana María Rodríguez, la cap de Fons Antic de la UIB, es jubila.»\nAutor Miquel Pastor TousPublicat el 9 de novembre de 2015 Categories General, Novetats de la biblioteca\nNoves eines del JCR i ESI\nLa FECYT anuncia a la seva web la incorporació de noves eines tant al Journal Citation Reports (JCR) com al Essential Science Indicators (ESI), que s’integren a la plataforma d’Incites, de Thomson Reuters. Aquestes noves eines milloren les ja existents i les cerques tradicionals, destacant la incorporació de noves mètriques com l’Eigenfactor normalitzat i el … Continua llegint «Noves eines del JCR i ESI»\nAutor Magdalena Ensenyat RigoPublicat el 6 de novembre de 2015 16 de novembre de 2015 Categories Adquisicions, General, Recursos electrònicsEtiquetes ESI, Factor d'Impacte, jcr, JIF\nCancel·lacions de publicacions periòdiques\nSe sotmeten a exposició pública les cancel·lacions de subscripcions a publicacions periòdiques sol·licitades per diversos departaments o centres D’acord amb els criteris aprovats per la comissió de biblioteca d’aquesta Universitat, se sotmeten a exposició pública les cancel·lacions de publicacions periòdiques sol·licitades per diversos departaments o centres de cara al 2016. El període per a presentar … Continua llegint «Cancel·lacions de publicacions periòdiques»\nAutor Consuelo Cebrero MoraPublicat el 21 d'octubre de 2015 22 d'octubre de 2015 Categories Adquisicions, General\nSetmana Internacional d’Accés Obert 2015\nEntre el 19 i el 25 d’octubre se celebra a tot el món per vuitè any consecutiu la Setmana Internacional d’Accés Obert -Open Access Week- el lema aquest any és “Open for Collaboration”. Aquesta celebració es realitza amb la intenció de promoure les polítiques d’accés obert a la informació científica i analitzar els principals aspectes … Continua llegint «Setmana Internacional d’Accés Obert 2015»\nAutor @TI.SBDPublicat el 21 d'octubre de 2015 Categories Anuncis de la biblioteca, Biblioteca Digital, General\nPàgina anterior Pàgina 1 … Pàgina 31 Pàgina 32 Pàgina 33 … Pàgina 43 Pàgina següent